Suchinthana/si-wikipedia huggingface dataset:
3 වන ආවර්තයේ මූලද්‍රව්‍යය

3 වන ආවර්තයේ මූලද්‍රව්‍යයක් යනු, රසායනික මූලද්‍රව්‍යයන්ගේ ආවර්තිතා වගුවෙහි තුන්වන පේළියෙහි (හෝ ආවර්තයෙහි) පිහිටන රසායනික මූලද්‍රව්‍යයන් අතුරින් එකකි. ආවර්තිතා වගුව සකස් කර ඇත්තේ පේළි ලෙසින් වන අතර, එසේ කර ඇත්තේ මූලද්‍රව්‍යයන්ගේ පරමාණුක ක්‍රමාංකය වැඩිවත්ම, ඒවායේ රසායනික චර්යාවේ පුනරාවර්ත (ආවර්තිත)  උපනතීන් සන්නිදර්ශනය කර දැක්වීමටය: රසායනික චර්යාවන් පුනරාවර්තනය වීම ඇරඹෙත්ම නව පේළියක් ඇරඹෙන අතර, එයින් ගම්‍ය වන්නේ, සමතුල්‍ය චර්යාවන් සහිත මූලද්‍රව්‍යයන් එකම සිරස් තීරුවක තැබෙන බවයි. තුන්වන ආවර්තය සමන්විත වන්නේ මූලද්‍රව්‍යය අටකිනි:සෝඩියම්, මැග්නීසියම්, ඇලුමිනියම්, සිලිකන්, පොස්ෆරස්, සල්ෆර්, ක්ලෝරීන් සහ, ආගන්. මෙයින් පළමු දෙක, සෝඩියම් සහ මැග්නීසියම්, ආවර්තිතා වගුවෙහි s-ගණයෙහි  සාමාජිකයන් වන අතර, අනෙක්වා  p-ගණයෙහි සාමාජිකයෝ වෙති. 3d කාක්ෂිකයක් පවතින නමුත් 4 වන ආවර්තය වන තුරු එය පුරවනු නොලබන බවද, එය නිසා ආවර්තිතා වගුවට එහි නෛසර්ගික "වරකට පේළි දෙකක්" හැඩය ලැබෙන බවද,  සටහන් කර ගත යුතු වෙයි. 3 වන ආවර්තයේ සියළුම මූලද්‍රව්‍යයන් ස්වභාවයේ පවතින අතර අවම වශයෙන් එක් ස්ථායි සමස්ථානිකයක් හෝ සහිත වෙයි.

ආවර්තිත උපනතීන්

පරමාණුක අරය 

3 වන ආවර්තයේ මූලද්‍රව්‍යයන්ගේ පරමාණුක ක්‍රමාංකය ඉහළ යත්ම,  පරමාණුක අරය අඩු වෙයි.

විද්‍යුත් සෘණතාව 

3 වන ආවර්තයේ මූලද්‍රව්‍යයන්ගේ  පරමාණුක ස්කන්ධය ඉහළ යත්ම, විද්‍යුත් සෘණතාව වැඩි වෙයි.

අයනීකරණ ශක්තිය 

3 වන ආවර්තයේ මූලද්‍රව්‍යයන්ගේ පරමාණුක ක්‍රමාංකය ඉහළ යත්ම, එහි ඉලෙක්ට්‍රෝන ඉවත්කිරීමට අවශ්‍ය වන ශක්තිය  (අයනීකරණ ශක්තිය) ඉහළ යයි.

මූලද්‍රව්‍යයන් 
{|
| colspan="3" | රසායනික මූලද්‍රව්‍යය || රසායනික ශ්‍රේණිය || ඉලෙක්ට්‍රෝන වින්‍යාසය
|-bgcolor="#ff6666"
|| 11  || Na || සෝඩියම්   || ක්ෂාර ලෝහය          || [Ne] 3s1
|-bgcolor="#ffdead"
|| 12  || Mg || මැග්නීසියම් || ක්ෂාරීය පාංශු ලෝහය || [Ne] 3s2
|-bgcolor="#cccccc"
|| 13  || Al  || ඇලුමීනියම්      || පශ්චාත්-අන්තරික ලෝහය             || [Ne] 3s2 3p1
|-bgcolor="#cccc99"
|| 14  || Si  || සිලිකන්   || ලෝහාලෝහය              || [Ne] 3s2 3p2
|- bgcolor=
|| 15  || P  || පොස්ෆරස්     || බහුපරමාණුක අලෝහය              || [Ne] 3s2 3p3
|-bgcolor=
|| 16  || S  || සල්ෆර්   || බහුපරමාණුක අලෝහය              || [Ne] 3s2 3p4
|- bgcolor=
|| 17  || Cl  || ක්ලෝරීන්     || ද්විපරමාණුක අලෝහය               || [Ne] 3s2 3p5
|-bgcolor="#c0ffff"
|| 18 || Ar || ආගන්      || උච්ච වායුව               || [Ne] 3s2 3p6
|}

සෝඩියම් 

සෝඩියම් (සංකේතය Na) යනු, මෘදු, රිදීවන්-සුදු, අතිශයින් ප්‍රතික්‍රියක ලෝහයක් වන අතර එය  ක්ෂාර ලෝහයන්ගේ සාමාජිකයෙකි; එහි එකම ස්ථායි සමස්ථානිකය වන්නේ 23Na වෙයි. ෆෙල්ඩ්ස්ෆාර් වර්ග, සෝඩාලයිට් සහ  ආකර ලුණු වැනි බොහෝ ඛනිජයන්හී පවතින එය, අතිබහුල මූලද්‍රව්‍යයකි. සෝඩියම්හී බොහෝ ලවණ ජලයෙහි බෙහෙවින් ද්‍රාව්‍ය වන අතර එබැවින් පෘථිවියෙහි ජල  ස්කන්ධයන්හී සැලකිය යුතු ප්‍රමාණයන්ගෙන් පවතින අතර, අතිශයින් අතිබහුල ලෙසින් සෝඩියම් ක්ලෝරයිඩ් ලෙසින් සාගරයන්හී පවතියි.

සබන්තැනීම සඳහා භාවිතා කරන සෝඩියම් හයිඩ්‍රොක්සයිඩ් (ලයිය) සහ, අයිස් ඉවත් කිරීමේ කාරකයක් සහ පෝෂකයක් ලෙසින් භාවිතා කරන සෝඩියම් ක්ලෝරයිඩ් වැනි බොහෝ සෝඩියම් සංයෝග ප්‍රයෝජනවත්  බවක් දක්වති.

නිදහස් ලෝහය, මූලද්‍රව්‍යමය සෝඩියම්, ස්වභාවයේ නොපවතින අතර, සෝඩියම් සංයෝග වෙතින් පිළියෙල කර ගත යුතුය. වසර 1807දී  හම්ප්‍රි ඩේවි විසින්  සෝඩියම් හයිඩ්‍රොක්සයිඩ් විද්‍යුත් විච්ඡේදනය තුලින්  මූලද්‍රව්‍යමය සෝඩියම් මුලින්ම විසංගත කරන ලදි. එම අයනයම සෝඩියම් නයිට්‍රේට් වැනි බොහෝ ඛනිජයන්හී සංඝටකයක් වෙයි.

ආශ්‍රිත
හයිටියේ ලිංගික අපයෝජන අපවාදය

හයිටියේ ලිංගික අපයෝජන අපවාදය 2007 වසරෙහිදී පැන නැගුනේ, ශ්‍රී ලාංකික සාම සාධක බලඇණිය විසින් හයිටියෙහිදී  එක්සත් ජාතීන්ගේ  ස්ථායිකරණ මෙහෙවරෙහි යෙදී සිටියදී සිදු කල වෙනත් ලිංගික අනාචාරයන්ට අමතරව, දුරාචාරාත්මක ලිංගික අපයෝජන සිදු කිරීම  සම්බන්ධයෙනි.

පසුබිම
2007 නොවැම්බරයෙහිදී, හයිටියේ   ශ්‍රී ලාංකික යුද්ධ හමුදා සාමසාධක මෙහෙයුමෙහි සාමාජිකයන් 950 අතුරින් සාමාජිකයන් 114 දෙනෙකුට, ලිංගික අනාචාරයෙහි සහ අපයෝජනයෙහි යෙදුනු බවට චෝදනා එල්ල වුනි. ප්‍රෝක්ත අනාචාරයන් සහ ලිංගික අපයෝජනයන්හී යෙදුනු බවට හසුකරගත්,  950-සාමාජිකයන්ගෙන්-සමන්විත ශ්‍රී ලංකා සාමසාධක බලඇණියෙහි නිලධාරින් තිදෙනෙක් ඇතුළු සාමාජිකයන් 108 දෙනෙකු යළි නිවෙස් බලා යැවිණි.

හයිටියේ නිලධාරින් ප්‍රකාශ කර තිබූයේ, 2007 දී ලිංගික අපරාධ සිදුකල බවට චෝදනා ලැබූ ශ්‍රී ලංකාවෙන් පැමිණ තිබූ එජා සාමසාධක සොල්දාදුවන් විසින්, වයස අවුරුදු 7 ක් තරම් ලාබාල  දරුවන් පවා දූෂණය කර තිබූ බවයි.  ශ්‍රී ලාංකික බලඇණිය වෙත අපහාස එල්ල කරමින් වාර්තාවක් නිකුත් කල එජා සංවිධානය එය තුලින්,  මාර්ටිසාං, පෝ-ඕ-ප්‍රංස් හී ගණිකා මඩමක් තැනීම සහ බාල වයස් කාරයන් ක්‍රමානුකූල ලෙස ලිංගික උපයෝජනය සහ  ලිංගික අපයෝජනය කිරීම, ගණිකා වෘත්තිය වෙත යෙදවීම සහ දූෂණය කිරීම පිළිබඳ ඔවුනට චෝදනා එල්ල කලේය. එජා සංවිධානයෙහි විමර්ශන අංශය වන OIOS විසින් වාර්තා කලේ,  "ලිංගික ක්‍රියාවන්ට හුවමාරු ලෙසින්, දරුවන් විසින් මුදල් කුඩා ප්‍රමාණයන්, ආහාර සහ, සමහර විට ජංගම දුරකතන ලැබූහ”  යන්නයි.

විමර්ශන සහ ප්‍රතිචාර 
සිද්ධිය පිළිබඳ විමර්ශනය කිරීමෙන් පසුව, එජ  අභ්‍යන්තර අධීක්ෂණ සේවා කාර්යාලය (OIOS) විසින් නිගමනය කෙරුණේ ‘ලිංගික උපයෝජන සහ අපයෝජන (දරුවන්ට එරෙහිව) ක්‍රියා නිරන්තරයෙන් හා සාමාන්‍යයෙන් රාත්‍රි කාලයේදී සිදුවී ඇති අතර, බලඇණි සේවීජනයා යෙදවුණු සෑම ස්ථානයකම පාහේ  සිදුවී තිබුණි’ යනුවෙනි. ශ්‍රී ලංකා රජය විසින් ආරම්භ කරන ලද පොරොත්තු නඩු කටයුතු සඳහා  OIOS විසින් සහාය වන අතර එය කියා තිබුණේ, චෝදනා වලට ව්‍යවස්ථික ස්ත්‍රී දූෂණය ඇතුළත් විය යුත්තේ "වයස අවුරුදු 18 ට අඩු දරුවන් පිළිබඳ එය අදාළ වන නිසා" බවයි. 

හයිටියේ එක්සත් ජාතීන්ගේ  ස්ථායිකරණ මෙහෙවරෙහි සාමසාධකයන් ලෙසින් සේවය කල ශ්‍රී ලංකා යුද්ධ හමුදාවෙහි සාමාජිකයන් 114 දෙනෙකුට විරුද්ධව ලිංගික උපයෝජන චෝදනා එල්ල විය. ඔවුහූ, දේශපාලන-කලබගෑනි මධ්‍යයෙහි වූ මෙම කැරිබියානු දේශයෙහි යොදවා සිටි වඩා විශාල 950-සාමාජික ශ්‍රී ලාංකික බලඇණියෙහි කොටසක් වූහ. 2007 නොවැම්බර් වන විට බලඇණියේ සියළුම සාමාජිකයන් 114 දෙනාම පාහේ ‘විනය පිළිබඳ හේතු’ මත පිටුවහල් කෙරිණි.

ආශ්‍රිත

හයිටියෙහි 2007 වසර
ශ්‍රී ලංකා යුද්ධ හමුදාව
යුද්ධ සමයෙහි ලිංගික ප්‍රචණ්ඩත්වය
ලිංගික අපරාධ
උතුරු ඇමරිකාවෙහි කාන්තාවන්ට එරෙහි ප්‍රචණ්ඩත්වය
බලහත්කාරයෙන් ගණිකා වෘත්තියෙහි යෙදවීම
ක්ෂාරීය පාංශු ලෝහ

ක්ෂාරීය පාංශු ලෝහ යනු,  ආවර්තිතා  වගුවෙහි පිහිටි  රසායනික මූලද්‍රව්‍ය කාණ්ඩයක් වන අතර, එහි මූලද්‍රව්‍යයන් බෙහෙවින් එක්වැනි ගුණාංග සහිත වෙති. ඒවා සියල්ල,  සම්මත උෂ්ණත්වයෙහි සහ පීඩනයෙහිදී, දිලිසෙන-සුළු,  රිදීවන්-සුදු  පැහැ, තරමක් ප්‍රතික්‍රියක වන අතර,   +2 ක ආරෝපණයක් හෝ ඔක්සිකරණ අංකය +2 ක් සහිත කැටායන තැනීමට, ඒවායේ බාහිරතම ඉලෙක්ට්‍රෝන දෙක පහසුවෙන් අහිමිකර ගනියි.

සටහන්

ආශ්‍රිත 

 
ආවර්තිතා වගුව
 ආවර්තිතා වගුවෙහි කාණ්ඩ
රසායන විද්‍යාව
ඔරිජින් (එවැනසෙන්ස් ඇල්බමය)

ඔරිජින් යනු ඇමෙරිකානු රොක් සංගීත කණ්ඩායමක් වන එවැනසෙන්ස් හි ප්‍රථම ආදර්ශන සංයුත් තැටිය වේ. එය 2000 ඉල්මස 4 වනදා Bigwig Enterprises මඟින් ඉදිරිපත් වූයේ, පිටපත් 2,500ක් පමණක් ලිට්ල් රොක්, ආකැන්සාස්හි කණ්ඩායමේ සන්දර්ශන වලදී සහ Bigwig Enterprises වෙබ් අඩවියේදී අලෙවි වෙමිනි.

පසුතලය
එවැනසෙන්ස් ගේ ෆෝලන් සංගීත ජයග්‍රහණයෙන් පසුව ඔරිජින් පිටපතක් ඇ.ඩො. 400ක් වැනි මිලකට ඊබේයි (eBay)හි විකිණුනු අතර, මුල් පිටපතක් සොයාගැන්ම අතිශය අසීරු වී තිබුණි. මෙම ඇල්බමයට පොදුවේ පූර්ණ-කාලීන ඇල්බමයක් ලෙස ව්‍යවහාර වූවද, කණ්ඩායමේ ප්‍රධාන ගායිකාව හා සහකර්තෘ ඒමි ලී මෙය "සළුවැඩූ" ආදර්ශන තැටියක් ලෙස පවසාසිටි අතර, ඔවුන්ගේ ගීතලෝලීන්ට කියා සිටියේ ඇල්බමය මිලදීගනු වෙනුවට බාගත කරගන්නා ලෙසය. මෙම තැටියේ අඩංගු වූ "Whisper", "Imaginary", හා "My Immortal"හි පූර්වානුවාදන කණ්ඩායමේ ප්‍රථම ස්ටූඩියෝ ඇල්බමය වන ෆෝලන්හි ද ආ අතර, නැවත පටිගත කළාවූ "Where Will You Go" ගීයද, 1998 නිකුත්වූ Evanescence EPහි පෙරදසුනකට බඳුන්වී තිබුණී. ගී තුනක් ඉවත් කරනු ලැබ ඇත: "Catherine", "Spanish", සහ "Listen to the Rain". "Listen to the Rain", "Eternal" සහ "Demise" ගී අතරට දැමීමට සැලසුම් කර තිබුණද, එය ඉවත් කිරීමෙන් පසු, "Eternal" හා "Demise" එක ගීයක් ලෙස පිළිනිමවන ලදී.

විවේචනාත්මක පිළිගැන්ම
ස්පින් මැගසින් සඟරාවේ මෙලීසා මය'ස් මෙම ඇල්බමයට තරු පහෙන් දෙකක් පමණක් ලබාදෙමින් ලියාසිටියේ, "මිතුරෙකු විසින් නිපදවා ඇති, මෙම දළ-කටු සටහනක් බඳු වූ සම්පූර්ණ-දිග කුළුඳූල් ඇල්බමය 'Whisper' සහ 'My Immortal' වැනි ජනප්‍රිය ගී වල සංස්කරණ තත්ත්වයේ පැවැතුණා වූ අනුවාදයන් ගෙනහැර පායි" ලෙසයි.

ගීත ලැයිස්තුව

සේවා මඬුල්ල
 ඒමි ලී – ගායනය
 බෙන් මූඩි – ගිටාරය, බේස් ගිටාරය, බෙර
 ඩේවිඩ් හොජස් – පියානෝව/ඕගනය, ගායනය
අමතර සංගීතඥයින්
 විලියම් ජේම්ස් බොයිඩ් එස්ක්වය', III – "Away From Me"හි බේස් ගිටාර වැයුම්
 බෲස් ෆිට්ස්හ්යූ හා ස්ටෙෆනී පියර්ස් – "Lies" හි ගායන
 සුවී පෙට්‍රාජාජ්ර්වී, සේරා මුවර්, කැත්‍රීන් හැරිස් සහ සමන්තා ස්ට්‍රෝං – "Field of Innocence"හි කාන්තා ගායන වෘන්දය

සැඳහුම්

එවැනසෙන්ස් ඇල්බම
2000 ඇල්බම
ආදර්ශන ඇල්බම
නවක වදය

නවක පුද්ගලයෙකු හෝ සමූහයක්, සාමාජීය කණ්ඩායමක් තුලට ප්‍රවේශකර ගැනීමේදී සිදුකරනු ලබන විධික්‍රම සහ පිළිවෙත් (හිරිහැර කිරීම, අපහාස කිරීම, බැණ වැදීම වැනි), නවක වදය ලෙස හැඳින්වෙයි. මෙය බොහෝ විට උසස් අධ්‍යාපන ආයතනයන්හී දැක ගත හැකිවෙයි.

වදන්

සිංහල
සිංහල බසින් සැමවිටම නවකවදය හෝ නවක වදය ලෙස භාවිතාවේ.

වෙනත්
 අමෙරිකානු සහ බ්‍රිතාන්‍ය ඉංග්‍රීසි : හේසිං
 ඔස් ට්‍රේලියානු ඉංග්‍රීසි : බැස්ටාඩයිසේශන්
 දකුණු ආසියා ඉංග්‍රීසි : රැගිං  (ඉන්දියාව, පාකිස්තානය, බංග්ලාදේශය සහ ශ්‍රී ලංකාව)
ලන්දේසි: ඩෘෘපිං

විශය පථය
වත්මන් සිසුන් විසින් නවක සිසුන් වෙත හිරිහැර සිදු කිරීම, ඇමක් ලෙස යොදා ගැනීම නවක වදයේදී සිදුවෙයි. නවක සිසුන් මානසික හෝ ශාරීරික අඩන්තේට්ටමට ලක්වන බොහෝ අවස්ථාවන්හී මෙය උග්‍ර තත්වයක් දක්වා වර්ධනය වන අවස්ථා බහුලය.

මතභේද

මේවාද බලන්න
ශ්‍රී ලංකාවේ නවක වදය

ආශ්‍රිත

බාහිර සබැඳි

 රැගිං ඉන් බංග්ලාදේශ්
 රැගිං ඉන් ඉන්ඩියා- Menace
 රැග් පිකර්
 ඉන්ඩියන් ගවර්න්මන්ට් ලෝන්ච් ඇන්ටි රැගිං වෙබ්සයිට්
 රැගිං ඉන් යූඑස්ඒ

නවක වදය
අචල උපේන්ද්‍ර ජයතිලක

වෛද්‍ය අචල උපේන්ද්‍ර ජයතිලක කොළඹ විශ්වවිද්‍යාලයේ කථිකාචාර්යවරයෙක් සහ සිංහල ග්‍රන්ථ පරිවර්තකයෙකි.

කෘති

තාක්‍ෂණික
 කිරි වසකලෝ කවරහුද ?
 කිරි! බොන්නට පෙර සිතා බලමු

දේශපාලන
 ලතින් අමෙකාව: ෆිදෙල් කැස්ත්‍රෝ සමග සාකච්ඡාවක්
 චාවේස්: වෙනිසිවුලාව සහ නව ලතින් අමෙරිකාව

ප්‍රබන්ධ
 අපූරු ඌරු පැටවු
 යහලුවෝ තුන්දෙනා
 පුතුන්ගේ හදවත
රූපා රත්නසීලි සිද්ධි දාමය

පේරාදෙණිය විශ්වවිද්‍යාලයේ සිසුවියක්ව සිටියදී නවක වදයෙන් බේරීමට ගත් උත්සාහයකදී ස්ථිර අබාධීත තත්‍වයකට පත්වූ රූපා රත්නසීලි ඉන් වසර 22කට පමණ පසුව සියදිවි නසාගන්නා ලදී. ඇයගේ මරණය  ශ්‍රී ලංකාවේ විශ්වවිද්‍යාලයීය නවක වදය හේතු කොට සිදුවූ ප්‍රථම මරණය ලෙස සැලකේ.

මුල් අවධිය
ඇල්පිටිය මහඒදන්ඩ නම් ග්‍රාමයේ දිළිදු පවුලක රූපා උපත ලැබුවාය. සිය පාසල් අධ්‍යාපන කටයුතු විවිධ බාධක හමුවේ වුවද කරන්දෙණිය විද්‍යාලයෙන් සාර්ථකව නිම කලාය.

විශ්වවිද්‍යාල දිවිය
1975 මැයි 16 වන දින පේරාදෙණිය විශ්වවිද්‍යාලයේ කෘෂි විද්‍යා පීඨයට ඇතුලත් විය. විශ්වවිද්‍යාලයට ඇතුලත් වූ රූපා ඇයට නේවාසිකාගාරය ලෙස හිමිවූ රාමනාදන් ශාලාවෙහි  තවත් යෙහෙළියක සමග සතියක පමණ කාලයක් ගත කල බව සඳහන්ය.

නවක වදයට ලක්වීම සහ අබාධිත වීම
තවත් යෙහෙළියක සමග රූපා සිය නේවාසිකාගාරයේ විසූවත්, ඇයට නවක වදය හිමි වූ දින රුපාගේ යෙහෙළිය කාමරයේ නොවූ බව පැවසෙයි. දහවල් වරුවෙහි ඇද සිටි ගවුම ගලවන ලෙස ජ්‍යේෂ්ඨ සිසුන්ගෙන් නියෝග ලත් රූපා එය ප්‍රතික්ෂේප කිරීමත්, රාත්‍රියෙහි ඇගේ කාමරය වෙතට නැවතත් ජ්‍යේෂ්ඨ සිසුන් පැමිණීමත් නිසා ඇතිවූ බිය හේතුවෙන් කාමරයේ ජනෙල් පියනක් විවෘත කෙරූ රූපා ඉන් පිටතට පැන්නාය. රාමනාදන් ශාලාවේ දෙවන මාලයේ සිට පහතට වැටුණු ඇයගේ දෙපයට ඉන් බරපතල හානි සිදුවීම නිසා රූපා ආබාධිත තත්වයට පත් වූවාය. සමහර වාර්ථාවන්ට අනූව ජ්‍යෙෂ්ඨ සිසුවියන්, නවක සිසුවියන්ගේ යෝනි මාර්ගයට විවිධ දෑ ඇතුලත් කරමින් සිදුකෙරූ ලිංගික හිංසනය දැරීමට නොහැකි වීම හේතුවෙන් රූපා ගොඩනැගිල්ලෙන් පහතට පිනූ බව සඳහන්ය.

දිවියේ ඉතිරි සමය
ආබාධිත තත්වයට පත් වූ රූපාගේ ඉදිරි සරසවි ගමන මෙම සිදුවීමෙන් අනතුරුව නිමව ගිය අතර, එතැන් පටන් දුක් කම්කටොළු සහිතව ඇය වසර 20 කට අධික කාලයක් දිවි ගෙව්වාය. වරක් මානසික රෝගයකටද ඇය ගොදුරු වූ බව පැවසෙයි. පසුව 1985 වසරේ සැප්තැම්බර් 30 වන දින එවක ජනාධිපති වූ ජේ.ආර්. ජයවර්ධන මහතාට ඇයගේ තත්වය පහදා යැවූ ලිපියකට පිළිතුරු ලෙස රූපාට 1985 දෙසැම්බර් 19 වනදිනදී ජනාධිපති අරමුදලෙන් රු.25000 ක මුදල් ආධාරයක් හිමි විය. මීට අමතරව උසස් අධ්‍යාපන අමාත්‍යංශය මගින්ද රූපාට රු.50000 ක මුදලක්, නිවසක් හා මාසික දීමනාවක් ලබා දෙන බව පැවසීම නිසා ඇයට සිය හිතවතුන්ගෙන් ලැබුණු ආධාරද නතර වූ අතර, රූපා ඉන් තවත් අසරණ වූයේ උසස් අධ්‍යාපන අමාත්‍යංශය මගින් ලබා දුන් එම පොරොන්දුව සැබෑවක් බවට පත් නොවීම නිසාය.

මරණය
පසුව නිවසේ සිට රෙදි මැසිමට යොමුවූ රූපාගේ එම උත්සාහයද අසාර්ථක වීම නිසා අසරණභාවයට පත්ව සිටි ඇය 1997 වර්ෂයේදී සිය රෝද පුටුවෙන්ම ගොස් ගෙවත්තේ වූ ළිඳට පැන සියදිවි නසා ගත්තාය.

මේවාද බලන්න 
 ශ්‍රී ලංකාවේ නවක වදය
 නවක වදය
 සමන්ත විතානගේ

ආශ්‍රිත

නවකවදය - ශ්‍රී ලංකා
ද ඩේලි මිරර් (ශ්‍රී ලංකාව)

ඩේලි මිරර් යනු,  විජය පුවත්පත් සමාගම විසින් ශ්‍රී ලංකාවේ, කොළඹ, ප්‍රකාශයට පත් කෙරෙන, දිනපතා ඉංග්‍රීසි-භාෂා පුවත්පතකි. එහි ඉරුදින ප්‍රතිරූප පුවත්පත වන්නේ  සන්ඩේ ටයිම්ස් පුවත්පතයි.  මූල්‍යමය කටයුතු පිළිබඳ එහි බුහුනණිය පුවත්පත ඩේලි එෆ්ටී වෙයි.

අන්තර්ජාල වාහක
ඇලෙක්සා විසින්, ශ්‍රී ලංකාවේ හොඳම පුවත්පත් වෙබ් අඩවිය ලෙසින් ඩේලි මිරර් වෙබ් අඩවිය ශ්‍රේණිගත කෙරිණි.

දිනපතා අතිරේක 

සඳුදා සිට සෙනසුරාදා දක්වා 
ෆයිනැන්ෂල් ටයිම්ස්
ලයිෆ්

අඟහරුවාදා
W@W – විමෙන් ඇට් වර්ක්

බ්‍රහස්පතින්දා
ලිට්ල් ඉන්ක්වයරර්

මෙයද බලන්න 
ලංකාදීප (පුවත්පත), සිංහල-භාෂා බුහුනණි පුවත්පත
ටැමිල් මිරර්, දෙමළ-භාෂා බුහුනණි පුවත්පත

සටහන්

බාහිර සබැඳි 
 ඩේලි මිරර් – නිල වෙබ් අඩවිය
 සන්ඩේ ටයිම්ස් – නිල වෙබ් අඩවිය
 ඩේලි එෆ්ටී – නිල වෙබ් අඩවිය

ශ්‍රී ලංකාවේ ප්‍රකාශයට පත් කෙරෙන දිනපතා පුවත්පත්
ශ්‍රී ලංකාවේ ප්‍රකාශයට පත් කෙරෙන ඉංග්‍රීසි-භාෂා පුවත්පත්
 1999 වසරෙහිදී සංස්ථාපනය කෙරුණු ප්‍රකාශන
විජය පුවත්පත් සමාගම
කොළඹ නගරයේ මාධ්‍යය
දි අයිලන්ඩ් (ශ්‍රී ලංකාව)

දි අයිලන්ඩ් යනු,  ශ්‍රී ලංකාවේ ප්‍රකාශයට පත් කෙරෙන දිනපතා ඉංග්‍රීසි භාෂා පුවත්පතකි. එය ප්‍රකාශයට පත් කෙරෙණුයේ  උපාලි පුවත්පත් සමාගම විසිනි. දිවයින පුවත්පතෙහි බුහුනණිය පුවත්පතක් වන, දි අයිලන්ඩ් පුවත්පත සංස්ථාපනය කෙරුණේ  1981 වසරෙහිදීය. එහි ඉරිදා සංස්කරණය වන, සන්ඩේ අයිලන්ඩ් විසින්, ප්‍රකාශය ආරම්භ කෙරුණේ 1991 වසරෙහිදීය. දිනපතා පුවත්පත සතුව දැනට  70,000 ප්‍රමාණයක සංසරණයක් ඇති අතර,  එහි ඉරිදා සංස්කරණය සතුව, එක් නිකුතුවක් සඳහා, 103,000 ප්‍රමාණයක සංසරණයක් ඇත. එහි ආරම්භකයා උපාලි විජේවර්ධන මහතා විය.

මෙයද බලන්න 
ශ්‍රී ලංකාවේ පුවත්පත් ලැයිස්තුව

ආශ්‍රිත

බාහිර සබැඳි 
දි අයිලන්ඩ් නිල වෙබ් අඩවිය

ශ්‍රී ලංකාවේ ප්‍රකාශයට පත් කෙරෙන දිනපතා පුවත්පත්
 ශ්‍රී ලංකාවේ ප්‍රකාශයට පත් කෙරෙන ඉංග්‍රීසි-භාෂා පුවත්පත්
 1981 වසරේදී සංස්ථාපනය කෙරුණු ප්‍රකාශන
උපාලි පුවත්පත් සමාගම
ඩේලි නිවුස් (ශ්‍රී ලංකාව)

ඩේලි නිවුස් යනු,  ශ්‍රී ලංකාවේ ප්‍රකාශයට පත් කෙරෙන ඉංග්‍රීසි භාෂා පුවත්පතකි. දැනට එය ප්‍රකාශයට පත් කෙරෙනුයේ,    රජය-සතු සංස්ථාවක් වන,  ලංකාවේ සීමාසහිත එක්සත් ප්‍රවෘත්ති පත්‍ර සමාගම (ලේක් හවුස්) විසිනි. මෙම පුවත්පත ප්‍රකාශය ඇරඹුනේ  1918 ජනවාරි 31 දිනදීය. එහි ආරම්භකයා ඩී. ආර්. විජේවර්ධන මහතා විය.

වර්තමාන පුවත්පත ලියැවෙන්නේ පුළුල් පුවත්පතක් ලෙසින් වන අතර, වර්ණයෙන් සහ කළු-සුදු යන දෙයාකාරයෙන්ම ඡායාරූප මුද්‍රණය කෙරෙයි. සතියේ දින මුද්‍රණයෙහි, ප්‍රධාන කොටස තුල ජාතික තොරතුරු පිළිබඳ ප්‍රවෘත්ති, විදේශීය තොරතුරු, ව්‍යාපාරික, දේශපාලන විශ්ලේෂනය, ක්‍රීඩා, කතුවැකි සහ මතිමතාන්තර ඇතුලත් වෙයි. සෑම බ්‍රහස්පතින්දා දිනයකම,  "විස්ඩම්" නමැති කුඩා පුවත්පතක්, නොමිලේ අතිරේකයක් ලෙසින් නිකුත් වෙයි. මෙයට අමතරව, සෑම සිකුරාදා දිනයකම ඩේලි නිවුස් විසින් අතිරේකයක් ලෙසින් ද ශ්‍රී ලංකා ගැසට් පත්‍රය ප්‍රකාශය කෙරෙයි. ඩේලි නිවුස් පුවත්පතෙහි වත්මන් ප්‍රධාන-කතෘ වන්නේ රාජ්පාල් අබේනායක මහතාය.

මෙයද බලන්න 
ශ්‍රී ලංකාවේ පුවත්පත් ලැයිස්තුව

ආශ්‍රිත

බාහිර සබැඳි 
 ඩේලි නිවුස් නිල වෙබ් අඩවිය

ලංකාවේ සීමාසහිත එක්සත් ප්‍රවෘත්ති පත්‍ර සමාගම
 ශ්‍රී ලංකාවේ ප්‍රකාශයට පත් කෙරෙන දිනපතා පුවත්පත්
 ශ්‍රී ලංකාවේ ප්‍රකාශයට පත් කෙරෙන ඉංග්‍රීසි-භාෂා පුවත්පත්
 1918 වසරේදී සංස්ථාපනය කෙරුණු ප්‍රකාශන
දිවයින (පුවත්පත)

දිවයින යනු,  ශ්‍රී ලංකාවේ උපාලි පුවත්පත් සමාගම විසින් ප්‍රකාශයට පත් කෙරෙන සිංහල භාෂා දිනපතා පුවත්පතකි. දි අයිලන්ඩ්  පුවත්පතෙහි බුහුනණි පුවත්පතක් වන දිවයින පුවත්පත සංස්ථාපනය කෙරුණේ 1981 වසරෙහිදීය. එහි ඉරිදා සංස්කරණය වන්නේ ඉරිදා දිවයින පුවත්පතයි. දිනපතා පුවත්පත, වර්තමානයේදී  156,000 ප්‍රමාණයක සංසරණයකට හිමිකම් කියන අතර, එහි ඉරිදා සංස්කරණය,  නිකුතුවකට 340,000 ප්‍රමාණයක සංසරණයකට හිමිකම් කියයි. එහි ආරම්භකයා වූයේ උපාලි විජේවර්ධන මහතාය.

මෙයද බලන්න 
ශ්‍රී ලංකාවේ පුවත්පත් ලැයිස්තුව

ආශ්‍රිත

බාහිර සබැඳි 
දිවයින නිල වෙබ් අඩවිය
ශ්‍රී ලංකා නිවුස්පේපර්ස්

 ශ්‍රී ලංකාවේ ප්‍රකාශයට පත් කෙරෙන දිනපතා පුවත්පත්
 1981 වසරෙහිදී සංස්ථාපනය කෙරුණු ප්‍රකාශන
 ශ්‍රී ලංකාවේ ප්‍රකාශයට පත් කෙරෙන සිංහල-භාෂා පුවත්පත්
උපාලි පුවත්පත් සමාගම
තලෙයිමන්නාරම

තලෙයිමන්නාරම ශ්‍රී ලංකාවේ මන්නාරම් දූපතේ වයඹ දිග කොටසේ වෙරළබඩව පිහිටා තිබෙන ජනාවාසයකි.

ගමනාගමනය
පැන්නුම් පාළම මගින් සමස්ථ දිවයින මන්නාරම් දූපත සමග සම්බන්ධ කරමින් පවතින, මන්නාරම නගරය ඔස්සේ වැටී ඇති A14 මහා මාර්ගය හරහා තලෙයිමන්නාරම වෙත පිවිසිය හැකිවේ.

තලෙයිමන්නාරම ජැටිය සහ දුම්රිය ස්ථානය

1964 වසරේ දෙසැම්බරයෙහි බලපෑ දරුණු සුළි කුණාටුවකින් හානියට පත්වන තුරු, නොගැඹුරු පෝක් සමුද්‍ර සන්ධිය හරහා ශ්‍රී ලංකාවේ සිට ඉන්දියාව වෙත පාරු සේවයක් ක්‍රියාත්මකව තිබූ අතර, තලෙයිමන්නාරම එහිදී එක් නැවතුම්පළක් ලෙස ක්‍රියා කරන ලදී. මෙම පාරු සේවය ඉන්දු- ලංකා දුම්රිය සේවයන්ගේ කොටසක් ලෙස ක්‍රියාත්මකව පැවැති අතර, පාරුව ඔස්සේ මගීන් තලෙයිමන්නාරම සිට ඉන්දියාවේ රාමේෂ්වරම් දූපතේ ධනුෂ්කෝඩි දක්වා රැගෙන යන ලදී. ශ්‍රී ලංකා රජයේ දුම්රිය සේවයට අයත් දුම්රිය ස්ථානය මගින් ජැටියෙහි මෙහෙයවීම් සිදු කරන ලදී.

ආදම්ගේ පාලම 

තලෙයිමන්නාරම ඉන්දියාවේ ධනුෂ්කෝඩි සිට සැතපුම් 18 ක් පමණ දුරින් පිහිටයි. දෙරට අතර භූ තීරුවක් ලෙස ක්‍රියාකරන වැලි වැටිය නැතහොත් ආදම්ගේ පාලම, ශ්‍රී ලංකාව හා ඉන්දියාව අතර පවතින එකම නොගැඹුරු භූ සම්බන්ධතාවය ලෙස හැඳින්වෙයි.

මේවාද බලන්න

 ශ්‍රී ලංකාවේ ගමනාගමනය
 ශ්‍රී ලංකාවේ දුම්රිය ස්ථාන ලැයිස්තුව

ආශ්‍රිත

බාහිර සබැඳි

 MSN සිතියම
 Wikimapia
ලංකාදීප (පුවත්පත)

ලංකාදීප යනු,  විජය පුවත්පත් සමාගමට අයත් දිනපතා ශ්‍රී ලාංකික සිංහල භාෂා පුවත්පතකි. මෙම සංවිධානයෙහි සභාපතිවරයා වන්නේ රංජිත් විජේවර්ධන මහතා වන අතර, ඔහු  ඩී. ආර්. විජේවර්ධන මහතාගේ පුත්‍රයා වෙයි. ඉරිදා දිනවලදී, ඉරිදා ලංකාදීප නම්වූ සතිඅන්ත පුවත්පත ප්‍රකාශයට පත් කෙරෙයි. මේවා සංස්ථාපනය කෙරුණේ 1991 වසරෙහිදීය. පුවත්පත විසින් ආවරණය කරන ක්ෂේත්‍ර අතරට දේශපාලනය, ක්‍රීඩාව, විනෝදය සහ හමුදාමය කටයුතු අඩංගු වෙයි. 

ඉරිදා ලංකාදීප පුවත්පත 2006-2007 සහ 2008-2010 වසර සඳහා ස්ලිම් නීල්සන් ජනතා ප්‍රදානය දිනාගත්තේ ශ්‍රී ලංකාවේ මහත් ජනප්‍රිය සතිඅන්ත පුවත්පත ලෙසිනි. එහි බුහුනණි පුවත්පත් වන්නේ ද සන්ඩේ ටයිම්ස්, ද ඩේලි මිරර් සහ ටැමිල් මිරර්  වෙති. දිනපතා ලංකාදීප සතුව 150,000 ප්‍රමාණයක සාමාන්‍ය සංසරණයක් සතු වන අතර එමි ඉරිදා සංස්කරණය සතුව  350,000 ප්‍රමාණයක සංසරණයක් වෙයි.

මෙයද බලන්න 
ශ්‍රී ලංකාවේ පුවත්පත් ලැයිස්තුව

ආශ්‍රිත

බාහිර සබැඳි 
නිල ගූගල් පිටුව : 
විජය පුවත්පත් සමාගම
බීබීසී ශ්‍රී ලංකා මීඩියා
ලංකාදීප නිල වෙබ් අඩවිය

 ශ්‍රී ලංකාවේ ප්‍රකාශයට පත් කෙරෙන දිනපතා පුවත්පත්
 1991 වසරෙහිදී සංස්ථාපනය කෙරුණු ප්‍රකාශන
 ශ්‍රී ලංකාවේ ප්‍රකාශයට පත් කෙරෙන සිංහල-භාෂා පුවත්පත්
විජය පුවත්පත් සමාගම
තලෙයිමන්නාරම ජැටිය සහ දුම්රිය ස්ථානය

තලෙයිමන්නාරම ජැටිය සහ දුම්රිය ස්ථානය මෙරට මන්නාරම් දූපතේ තලෙයිමන්නාරමේ වයඹ දිග වෙරළට වන්නට ඉදිකොට තිබෙයි. ශ්‍රී ලංකාව සහ ඉන්දියාව අතර ක්‍රියාත්මකව පැවැති දුම්රිය පාරු සේවයෙහි මෙරට ප්‍රධාන නැවතුම්පළ ලෙස ක්‍රියාකරන ලද්දේ මෙම ජැටිය හා දුම්රිය ස්ථානය වෙයි.

දුම්රිය මාර්ග ද්විත්වයකට සේවය සැපයීම සඳහා ඉදිකොට ඇති ජැටිය, ප්‍රධාන භූමියේ සිට සාගරය තුලට (උතුරු දිශාව දෙසට) මීටර 264 ක දිගකින් යුක්තව ඉදිකොට තිබෙයි.

ඉතිහාසය
පෝක් සමුද්‍ර සන්ධිය හරහා ශ්‍රී ලංකාව හා ඉන්දියාව අතර දුම්රිය පාලමක් ඉදිකල යුතු බවට, 1894 වසරේදී මුල්ම වරට බ්‍රිතාන්‍ය රජය විසින් යෝජනා කරන ලදී. ශ්‍රී ලංකාවෙහි තේ වගාව වෙනුවෙන් ඉන්දියාවේ තමිල්නාඩු සිට පැමිණෙන කම්කරුවන්ගේ ප්‍රවාහන පහසුකම ඇතිකරවීම මෙහි අරමුණ විය.

දුම්රිය පාරු සේවය

පසුව 1914 වසර වන විට ඉදිකරනු ලැබූ තලෙයිමන්නාරම ජැටිය සහ දුම්රිය ස්ථානය මගින් මෙරට තලෙයිමන්නාරමේ සිට ඉන්දියාවේ ධනුෂ්කෝඩි (රාමේස්වරම්) දක්වා මගීන් ප්‍රවාහනය ආරම්භ කරන ලදී.

අඩපණ වීම
1967 වසරේ බලපෑ සුළි කුණාටුවක් හේතුවෙන් මෙහි ජැටියට සහ දුම්රිය ස්ථානයට හානි සිදුවීම හේතුවෙන් පාරු සේවය වසර තුනක් යන තුරු ඇණ සිටි අතර, යටිතල පහසුකම් නැවතත් සංවර්ධනය කිරීමෙන් පසු නැවතත් පාරු සේවය ආරම්භ කරන ලදී.

කෙසේ වූවත් ශ්‍රී ලංකාව හා ඉන්දියාව අතර වූ දුම්රිය පාරු සේවය 1983 වර්ෂයෙන් පසු නැවතත් අක්‍රීය තත්වයට පත්විය.

වත්මන් තත්වය
2015 මාර්තු 14 වන දින සිට යළිත් තලෙයිමන්නාරම දක්වා ඍජු දුම්රිය ගමන් ආරම්භ කෙරිණි. දැනට දෛනිකව කොළඹ කොටුවේ සිට දුම්රිය දෙකක් හා තලෙයිමන්නාරමේ සිට කොළඹ කොටුව දක්වා දුම්රිය දෙකක් ක්‍රියාත්මක වෙයි.

ආශ්‍රිත

බාහිර සබැඳි

ශ්‍රී ලංකාවේ දුම්රිය ස්ථාන
මන්නාරම දිස්ත්‍රික්කයේ පුරාවිද්‍යා ආරක්‍ෂිත ස්මාරක
සමන්ත විතානගේ

ඕවිටිගල විතානගේ සමන්ත නොහොත් සමන්ත විතානගේ (22) යනු මෙරට විශ්වවිද්‍යාල තුල නවක වද විරෝධී ව්‍යාපාරයක් ගොඩනැංවීමට පෙරමුණ ගත්, ශ්‍රී ජයවර්ධනපුර විශ්වවිද්‍යාලයේ කළමණාකරණ පීඨයේ තෙවැනි වසරේ උගෙනුම ලබමින් සිටි විශ්වවිද්‍යාල ශිෂ්‍යයෙකි. පීඨය තුල ක්‍රියාත්මක වන දරුණු නවක වධය නැවැත්වීම සම්බන්ධ රැස්වීමක් අතරතුරදී එල්ල වූ මැර ප්‍රහාරයක් හේතුවෙන් ඔහු 2002 වසරේ නොවැම්බර් 7 වන දින ඝාතනයට ලක් විය. මෙරට විශ්වවිද්‍යාල තුල සිදුවන නවක වදයට එරෙහිව බොහොමයක් සිසුන් හා ශාස්ත්‍රාල නිළදාරීන් පෙළගැස්සවීමට, සමන්තගේ ඝාතනය සුවිශේෂ හේතු කාරකයක් වූ බව පැවසෙයි.

සිදුවීම
2002 වසරේ නොවැම්බර් 7 වන දිනදී නවක වදයට එරෙහි ව්‍යාපාරයෙහි යෙදෙන්නන් පිරිසක් හා නවක වදයට හිතවාදී ජේවීපී ය විසින් මෙහෙයවනු ලැබූ ශිෂ්‍ය කවුන්සිලයක් වූ - ශ්‍රී ජයවර්ධනපුර මහා ශිෂ්‍ය සංගමය (ප්‍රගතිශීලී පෙරමුණ), ට අයත් සිරිසක් අතර සාකච්චාවක් දියත් කෙරුණු අතර, රැස්වීම අලෙවි කළමණාකරණ පීඨ අංශ භූමි පරිශ්‍රයේදී සිදුකෙරුණි. රැස්වීම පැවැත්වෙන අතරවාරයේ ජනතා විමුක්ති පෙරමුණට හිතවාදී 200 ක පමණ කලහකාරී පිරිසක් ගල් හා මුගුරු සහිතව පැමිණ සාකච්ඡාවන්හී යෙදී සිටි විතානගේ ඇතුළු නවක වදයට එරෙහි පිරිස වෙත පහර දුන් අතර, ප්‍රහාරකයින් වීදුරු කොටස් වලින් වින්දිතයින් වෙත ඇනුම් ප්‍රහාර එල්ල කල බව පැවසෙයි. ගැටුම අතරතුරදී එවක මහා ශිෂ්‍ය සංගමයේ සභාපතිව සිටි සුජිත් කුරුවිට නැමැත්තා විසින් විතානගේ ගේ හිස මතට පරිඝණක මොනිටරයක් අතහැරි බවද සඳහන් වෙයි.
ගැටුම හේතුවෙන් තුවාල ලත් පිරිස රෝහල වෙත රැගෙන යාමට කටයුතු කිරීමේදී නවක වද හිතවාදී පිරිස ඊටද බාධා සිදුකර තිබූ අතර, ප්‍රහාර නිසා බරපතල තුවාල ලත් විතානගේ පසුව මරණයට පත්වන ලදී.

ඝාතනයෙන් පසු
ශ්‍රී ජයවර්ධනපුර විශ්වවද්‍යාලයීය කථිකාචාර්ය සංගමය විසින් විතානගේ ඝාතනය සම්බන්ධව ප්‍රකාශයක් සිදුකරමින්, එය විශ්වවිද්‍යාල ඉතිහාසයෙහි කලු පැල්ලමක් ඇති කල අමානුෂික ඝාතනයක් යැයි චෝදනා කරන ලදී. ආචාර්ය වික්‍රමභාහු කරුණාරත්න විසින් මෙම මරණය සඳහා වගකිව යුත්තේ ජනතා විමුක්ති පෙරමුණ යැයි දේෂාරෝපණය කරන ලදී. ශ්‍රී ජයවර්ධනපුර මහා ශිෂ්‍ය සංගමය, ජනතා විමුක්ති පෙරමුණට සම්බන්ධ ශිෂ්‍ය සංගමයක් වූ අන්තර් විශ්වවිද්‍යාලයීය ශිෂ්‍ය බලමණ්ඩලයට අයත් සාමාජික ශිෂ්‍ය සංවිධානයක් වෙයි.

පසුව ඝාතනයට ලක්වූ ඔහුගේ සිහිවීම පිණිස, සමන්ත විතානගේ අරමුදල නමින් අරමුදලක් පිහිටුවන ලදී.

මේවාද බලන්න 
 ශ්‍රී ලංකාවේ නවක වදය
 නවක වදය
 රූපා රත්නසීලි සිද්ධි දාමය

ආශ්‍රිත

බාහිර සබැඳි
ඇන්ට්-ඉන්ටර්ලෙක්චුවල් බිහේවියර් ඔෆ් යුනිවර්සිටි ස්ටුඩන්ට්ස්
යුනිවර්සිටි ඩිස්ටර්බන්සස්, ස්ට්‍රයික්ස් ඇන්ඩ් රැගිං
ජේවීපී අන්ඩර්ග්‍රැඩ්ස් ත්‍රෙටන්ඩ් මී විත් ඩෙඩ් – ප්‍රොෆ් නලින් ද සිල්වා

2002 මරණ
ගලගොඩ අත්තේ ඥාණසාර හිමි

ගලගොඩ අත්තේ ඥාණසාර යනු ශ්‍රී ලංකාවේ කොළඹ අගනුවර පදනම් කොට ගනිමින් පිහිටුවනු ලැබූ සිංහල බෞද්ධ ජාතිකවාදී සංවිධානයක් වන බොදු බල සේනා සංවිධානයේ වත්මන් මහ ලේකම් පදවිය දරනු ලබන  භික්ෂුවයි.  මුස්ලිම් විරෝධී මතවාදයන් හේතුවෙන් ජාතිවාදියෙකු වශයෙන් උන්වහන්සේ දැඩි විවේචනයකට ලක් වී ඇති අතර එම සංවිධානයද අන්තවාදී සංවිධානයක් බවට සමහරු චෝදනා කරති.

ගිහි ජීවිතය
1975 මාර්තු මස 4 වැනිදා කරන්දෙණියේ ගලගොඩඅත්ත ග්‍රාමයේ වැඩිමහල් සොහොයුරන් තිදෙනෙක් සහ වැඩිමහල් සොහොයුරියක් ඇතුලු පස්දෙනෙකුගෙන් යුතු පවුලක බාලයා ලෙස උපත ලැබුවේ ය.  මව වලවේ දුරගේ ගුණවතී ය. උන්වහන්සේ පැවිදි වීමට පෙර නම නුවන්සිරි කුමාර විය.  පහ ශ්‍රේණිය දක්වා ගමේ පාසල වන යක්කටුව කනිටු විදුහලෙන් ඉගෙනුම ලබා පසු ව බන්දුල සේනාධීර විද්‍යාලයට ඇතුළත් විය. උන්වහන්සේ ගලගොඩඅත්තේ ඥානසාර නමින් පැවිදි වූයේ එහි හත්වැනි ශ්‍රේණියේ  සිසුවකු ලෙස ඉගෙනුම ලබමින් සිටිය දී ය.

පැවිදි ජීවිතය 
ඉන්පසු ගාල්ලේ වතුරවිල ආරන්‍ය සේනාසනයේ අධ්‍යාපනය ලැබූ උන්වහන්සේ අනුරාධපුරයේ සාරානන්ද පිරිවෙනින් සහ කොළඹ විද්‍යෝදය සරසවියෙන් ද ඉගෙනුම ලැබී ය. කැලණිය විශ්වවිද්‍යාලයෙන් බුදුදහම පිළිබද වැඩිදුර හදාරා ශාස්ත්‍රවේදී උපාධියක් සහ එම්. බී. ඒ. උපාධියක් ද ලබාගත්හ. උන්වහන්සේ කලුපලුවැව පිරිවෙනෙහි විද්‍යාලාධිපතිවරයෙක් වශයෙන් සේවය කළේ ය.

ක්‍රියාකාරීත්වය

සිරගත වීම 
2017 ජුනි මස පොලිස් අපරාධ මර්දන කොට්ඨාසය සති ගණනක් සෙවුම් කිරීමෙන් අනතුරු ව ඥානසර හිමියන් ව අත්අඩංගුවට ගත්තේ ය. ඒ වැලිකඩ සේව කළ පොලිස් නිළධාරියකුගේ රාජකාරියට බාධා කිරීමේ චෝදනා මත ය. ප්‍රකාශයක් ලබා දීම සදහා පොලිස් ස්ථානයකට පැමිණි අවස්ථාවක එසේ අත්අඩංගුවට ගත් උන්වහන්සේ ව පසුව ඇප පිට මුදාහරිණු ලැබුවේ ය.

උසාවියට අපහාස කිරීමේ චෝදනාවක් මත වසර 6ක සිරදඩුවමක් ලැබූ උන්වහන්සේ වසර 2 කට ආසන්න කාලයකින් පසු ව 2019 මැයි මස 23 දින ජනාධිපති සමාව මත නිදහස් කරනු ලැබිණ.

ආශ්‍රිතය නාමාවලිය

අඩවියෙන් බැහැර පිටු
මාන්කුලම්

මාන්කුලම් හෝ මන්කුලම් යනු ශ්‍රී ලංකාවේ උතුරු පළාතේ මුලතිව් දිස්ත්‍රික්කයහි පිහිටා තිබෙන නගරයකි.

ශ්‍රී ලංකාවේ උතුරු පළාතේ ජනාකීර්ණ ස්ථාන
ශ්‍රී ලංකාවේ නගර සහ ගම්මාන
යාල් දේවි

යාල් දේවි (; ) යනු ශ්‍රී ලංකාවෙහි ප්‍රධාන  සීඝ්‍රගාමී දුම්රියකි.

මූලාශ්‍ර

ශ්‍රී ලංකාවේ දුම්රිය සේවය